MUNICIPIUL SATU MARE

APARATUL DE SPECIALITATE AL PRIMARULUI

SERVICIUL JURIDIC

NR.  59776/20.10.2026
În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ,

formulăm:

RAPORT DE SPECIALITATE 

la proiectul de hotărâre privind atestarea persoanei fizice care a obținut certificat de calificare, în vederea dobândirii calității de administrator de condominii
Proiectul de hotărâre se întemeiază, din punct de vedere juridic, pe prevederile art. 10 alin. (5) şi (6) ale Legii nr. 196/2018 privind înfiinţarea, organizarea şi funcţionarea asociaţiilor de proprietari  şi administrarea condominiilor. Conform acestor prevederi, în baza hotărârii consiliului local, primarul atestă persoanele fizice în vederea dobândirii calităţii de administrator de condominii, având la bază propunerea compartimentului specializat în sprijinirea, îndrumarea şi controlul asociaţiilor de proprietari din cadrul autorităţii administraţiei publice locale.

Atestatul dovedeşte calitatea de administrator de condominii, prin care persoanele fizice care deţin certificate de calificare – conform prevederilor art. 2 lit. e) din Legea amintită mai sus – şi se emite în baza următoarelor documente: 

· certificatului de calificare profesională pentru ocupaţia de administrator de condominii, 

· cazierului judiciar care să ateste că nu a suferit nicio condamnare, prin hotărâre judecătorească rămasă definitivă, pentru o infracţiune de natură economico-financiară;

· cazierului fiscal.

Unul din principalele obiective ale Legii nr. 196/2018 este profesionalizarea administratorilor în scopul prestării unor servicii de calitate în interesul proprietarilor, nivelul de pregătire prevăzut de lege pentru administratorii de condomii fiind necesar având în vedere atribuţiuile, competenţele şi atribuţiile acestora. 
Conform prevederilor art. 64 alin. (10) din Legii nr. 196/2018, valabilitatea atestatului este de 4 (patru) ani de la data emiterii acestuia, putând fi reînnoit în aceleaşi condiţii pentru care a fost emis. În situaţia în care atestatul expiră, este suspendat/retras, administratorii nu vor putea exercita activitatea de administrare a condominiilor. 
Relaţiile autorităţilor administraţiei publice locale cu asociaţiile de proprietari de pe raza unităţii administrativ-teritoriale se desfăşoară prin activităţi de administraţie social-comunitară.
Au aplicabilitate şi prevederile art. 129 alin. (14), art. 139 alin. (1) şi art. 196 alin. (1) lit. a) din din O.U.G. nr. 57/2019 privind Codul administrativ.
Cu privire la oportunitatea promovării proiectului de hotărâre, s-a pronunţat iniţiatorul prin referatul de aprobare, iar asupra chestiunilor privind atestarea administratorilor, Serviciul Informare și Relaţii Publice.
Pentru considerentele mai sus arătate, proiectul de hotărâre se încadrează în prevederile legale în vigoare.
În consecinţă, proiectul de hotărâre privind atestarea persoanei fizice care a obținut certificat de calificare, în vederea dobândirii calității de administrator de condominii, se înaintează Consiliului Local al municipiului Satu Mare cu propunere de aprobare.

